ai4bharat/Pralekha huggingface dataset:
संचार एवं सूचना प्रौद्योगिकी मंत्रालय
ट्राई के ‘‘प्रसारण और केबल सेवाओं के नियामकीय ढांचे की समीक्षा’’ पर जारी परामर्श पत्र पर टिप्पणियां और प्रति-टिप्पणियां प्राप्त करने की अंतिम तिथि बढ़ाई गई
भारतीय दूरसंचार नियामक प्राधिकरण  ने ‘‘प्रसारण और केबल सेवाओं के नियामकीय ढांचे की समीक्षा’’ पर 08 अगस्त 2023 को एक परामर्श पत्र जारी किया था। परामर्श पत्र में उठाये गये मुद्दों पर हितधारकों से टिप्पणियां प्राप्त करने की अंतिम तिथि शुरू में 05 सितंबर 2023 और प्रति-टिप्पणियों के लिये 19 सितंबर 2023 रखी गई थी।
हितधारकों की ओर से टिप्पणियां सौंपने की समय सीमा बढ़ाने का आग्रह किये जाने पर लिखित टिप्पणियां और प्रति- टिप्पणियां प्राप्त करने की अंतिम तिथि बढ़ाकर क्रमशः 19 सितंबर 2023 और 03 अक्टूबर 2023 कर दी गई।
उसके बाद भी, हितधारकों के आग्रह को ध्यान में रखते हुये, परामर्श पत्र पर टिप्पणियां और प्रति-टिप्पणियां सौंपे जाने की अंतिम तिथि को आगे बढ़ाकर क्रमशः 03 अक्टूबर 2023 और 17 अक्टूबर 2023 कर दिया गया।
अब, उपर उल्लिखित परामर्श पत्र पर टिप्पणियां सौंपने के लिये समय बढ़ाये जाने के बारे में हितधारकों से प्राप्त आग्रह को देखते हुये टिप्पणियां और प्रति-टिप्पणियां सौंपने की अंतिम तिथि को एक बार फिर आगे बढ़ाकर क्रमशः 10 अक्टूबर 2023 और 25 अक्टूबर 2023 करने का निर्णय किया गया है। इसके बाद टिप्पणियां/प्रति टिप्पणियां सौंपने की अंतिम तिथि आगे बढ़ाने के किसी और आग्रह पर विचार नहीं किया जायेगा।
परामर्श पत्र पर टिप्पणियां और प्रति-टिप्पणियां, प्राथमिक तौर पर इलेक्ट्रानिक तरीके से, advbcs-2@trai.gov.in और jtadvbcs-1@trai.gov.in ई-मेल आईडी पर भेजी जा सकती हैं। किसी भी तरह के स्पष्टीकरण/जानकारी के लिये श्री अनिल कुमार भारद्वाज, महानिदेशक ट्राई सीएसआर और सलाहकार  से टेलीफोन नंबर 91-11-23237922 पर संपर्क किया जा सकता है।
प्रधानमंत्री कार्यालय
प्रधानमंत्री ने मेघालय को उसके स्थापना दिवस पर शुभकामनाएं दीं
प्रधानमंत्री श्री नरेन्द्र मोदी ने मेघालय के स्थापना दिवस के अवसर पर वहां लोगों को शुभकामनाएं दीं।
एक ट्वीट में श्री मोदी ने कहा, “राज्य के स्थापना दिवस पर मेघालय की बहिनों और भाइयों को मेरी तरफ से शुभकामनाएं। इस राज्य को उसकी असाधारण विनम्रता और भाईचारे की भावना के लिए जाना जाता है। मेघालय के युवा रचनात्मक और उद्यमशील हैं। आने वाले समय में राज्य प्रगति की नई ऊंचाइयों को स्पर्श कर सकता है।”एमजी/एएम/एके
(
प्रधानमंत्री कार्यालय
प्रधानमंत्री ने महिलाओं के 60 किलोग्राम भार वर्ग में मुक्केबाजी की स्पर्धा में कांस्य पदक जीतने पर जैस्मिन को बधाई दी
प्रधानमंत्री श्री नरेन्द्र मोदी ने बर्मिंघम में आयोजित राष्ट्रमंडल खेल 2022 में महिलाओं के 60 किलोग्राम भार वर्ग में मुक्केबाजी की स्पर्धा में कांस्य पदक जीतने पर जैस्मिन को बधाई दी है।
अपने एक ट्वीट में, प्रधानमंत्री ने कहा;
“राष्ट्रमंडल खेलों में भारतीय एथलीट विभिन्न स्पर्धाओं में उत्कृष्ट प्रदर्शन कर रहे हैं। मुझे खुशी है कि जैस्मिन लम्बोरिया ने मुक्केबाजी में कांस्य पदक जीता है। उनकी यह सफलता भारतीय मुक्केबाजी के भविष्य के लिए अच्छी है। आने वाले वर्षों में वह और अधिक ख्याति अर्जित करती रहें। #Cheer4India"
पत्तन, पोत परिवहन और जलमार्ग मंत्रालय
केंद्रीय मंत्री सर्बानन्द सोनोवाल आकांक्षी जिला कार्यक्रम के अंतर्गत विभिन्न विकास परियोजनाओं की प्रगति की समीक्षा करने ग्वालपाड़ा गए
दुधनोई में आयुर्वेदिक कॉलेज का काम शीघ्र शुरू होगाः केंद्रीय आयुष मंत्री सर्बानन्द सोनोवाल
केंद्रीय पत्तन, पोत परिवहन तथा जलमार्ग और आयुष मंत्री श्री सर्बानन्द सोनोवाल भारत सरकार के आकांक्षी जिला कार्यक्रम के अंतर्गत विभिन्न विकास परियोजनाओं की प्रगति की समीक्षा करने ग्वालपाड़ा जिला गए। आयुष मंत्री दुधनोई में यूनिवर्सल हेल्थ सेंटर तथा एफआरयू अस्पताल गए और वहां स्वास्थ्यकर्मियों तथा डॉक्टरों से बातचीत की।
इस अवसर पर श्री सर्बानन्द सोनोवाल ने कहा कि आकांक्षी जिला कार्यक्रम प्रधानमन्त्री श्री नरेन्द्र मोदी जी की दूरदर्शी परियोजना है। स्वास्थ्य सेवा तथा पोषाहार, शिक्षा, कृषि, जल संसाधन, वित्तीय समावेश के साथ-साथ कौशल विकास तथा अवसंरचना में परिवर्तन लाकर नागरिकों के जीवन स्तर में सुधार के उद्देश्य से यह कार्यक्रम प्रारंभ किया गया था। उन्होंने कहा कि आज मैंने प्रधानमन्त्री के निर्देशों के अनुसार जिले के स्वास्थ्य सेवा क्षेत्र में हुई प्रगति की समीक्षा की। उन्होंने कहा कि हम ग्वालपाड़ा जिले के समग्र विकास के प्रति संकल्पबद्ध हैं। केंद्र तथा राज्य में हमारी डबल इंजन की सरकार यह सुनिश्चित करेगी कि हमारी लक्ष्य प्राप्ति निर्धारित समय-सीमा के अंदर हो।
परियोजना की समीक्षा करते हुए केंद्रीय मंत्री ने जिले के अधिकारियों से स्वास्थ्य, शिक्षा, जल संसाधन, कृषि, महिलाओं और बच्चों के लिए पोषाहार, युवाओं के कौशल विकास की दिशा में काम करने को कहा। उन्होंने निगरानी दल को कल्याणकारी योजनाओं के विस्तृत क्रियान्वयन पर कड़ी नजर रखने का निर्देश दिया। उन्होंने आकांक्षी जिला कार्यक्रम के अंतर्गत विभिन्न परियोजनाओं में हुई प्रगति के बारे में लोगों को जागरूक बनाने के महत्व पर बल दिया।
श्री सर्बानन्द सोनोवाल ने कहा कि 2022 के अंत तक किसानों की आय दोगुनी करने के प्रधानमंत्री श्री नरेन्द्र मोदी जी के विजन के अनुरूप हमें ग्वालपाड़ा के कृषि उत्पादन में सुधार की दिशा में काम करना होगा, क्योंकि इस जिले में कृषि और पशुपालन क्षेत्र में अपार संभावनाएं हैं। उन्होंने कहा कि इस संबंध में स्वयं सहायता समूहों को मजबूत और सशक्त बनाना होगा।
दुधनोई में प्रस्तावित आयुर्वेदिक कॉलेज के बारे में केंद्रीय आयुष मंत्री ने कहा कि दुधनोई में प्रस्तावित आयुर्वेदिक कॉलेज का कार्य शीघ्र प्रारंभ होगा। यह जिला तथा लोगों के समग्र विकास की दिशा में महत्वपूर्ण कदम है। उन्होंने कहा कि आकांक्षी जिला कार्यक्रम के अंतर्गत उठाए गए कदमों से प्रधानमंत्री का सबका साथ, सबका विश्वास और सबका प्रयास का विजन वास्तविक रूप लेगा, क्योंकि सामाजिक, आर्थिक दृष्टि से जिला सकारात्मक परिवर्तन की दिशा में बढ़ रहा है। उन्होंने कहा कि हम सकारात्मक परिवर्तन, विकास तथा जिले में लोगों के जीवन स्तर में सुधार की दिशा में निरंतर प्रयास जारी रखेंगे।
आकांक्षी जिला कार्यक्रम जनवरी 2018 में माननीय प्रधानमंत्री श्री नरेन्द्र मोदी द्वारा लॉंच किया गया था। सरकार का प्रयास समावेशी विकास के लिए नागरिकों के जीवन स्तर में सुधार लाना है। नीति आयोग द्वारा स्वास्थ्य तथा पोषाहार, शिक्षा, कृषि तथा जल संसाधन, समावेशी विकास, कौशल विकास और मूलभूत अवसंचना के मिले-जुले संकेतकों के आधार पर पूरे भारत में 117 आकांक्षी जिले चिन्हित किए गये हैं।
प्रधानमंत्री कार्यालय
प्रधानमंत्री ने महिलाओं की 1500 मीटर की दौड़ स्पर्धा में रजत पदक जीतने पर हरमिलन बैंस को बधाई दी
प्रधानमंत्री श्री नरेन्द्र मोदी ने एशियाई खेलों में महिलाओं की 1500 मीटर की दौड़ स्पर्धा में रजत पदक जीतने पर हरमिलन बैंस को बधाई दी है।
एक्स पर अपने एक पोस्ट में, प्रधानमंत्री ने कहा;
“महिलाओं की 1500 मीटर की दौड़ स्पर्धा में रजत पदक घर लाने पर @HarmilanBains को बधाई। खेल के प्रति बेजोड़ उत्साह, जुनून और प्यार से प्रेरित एक शानदार प्रदर्शन।”
सड़क परिवहन एवं राजमार्ग मंत्रालय
श्री नितिन गडकरी ने बुनियादी ढांचे के विकास के लिए समयबद्ध, पारदर्शी और त्वरित निर्णय लेने के महत्व पर जोर दिया
केंद्रीय सड़क परिवहन और राजमार्ग मंत्री श्री नितिन गडकरी ने बुनियादी ढांचे के विकास के लिए समयबद्ध, पारदर्शी और त्वरित निर्णय लेने के महत्व पर जोर दिया। सीआईआई की वार्षिक बैठक को संबोधित करते हुए उन्होंने कहा कि सामूहिक टीम भावना और सभी हितधारकों के योगदान के कारण, यहां तक कि कोविड महामारी में भी अच्छे परिणाम प्राप्त किए जा सकते हैं। उन्होंने कहा कि हालांकि हमारे पास प्रति दिन 38 किलोमीटर बनाने का विश्व रिकॉर्ड है, लेकिन उनका लक्ष्य प्रति दिन 100 किलोमीटर से अधिक की दूरी तय करना है। मंत्री ने कहा कि परियोजना की तीन गुना से अधिक की डिटेल प्रोजेक्ट रिपोर्ट  बनाने का निर्णय लिया गया है।
जीपीएस आधारित ट्रैकिंग सिस्टम के बारे में बात करते हुए श्री गडकरी ने कहा कि अंतरराष्ट्रीय कंपनियों से प्रेजेंटेशन प्राप्त हुए हैं और तीन महीने में एक ठोस नीति बनाई जाएगी। उन्होंने कहा कि अब एक साल के भीतर दिल्ली से देहरादून दो घंटे में, दिल्ली से हरिद्वार दो घंटे में, दिल्ली से चंडीगढ़ दो घंटे में और छह महीने के भीतर दिल्ली से जयपुर डेढ़ घंटे में जाना संभव होगा। मंत्री ने कहा कि नई सड़कें और हरित संपर्क बहुत महत्वपूर्ण हैं।
विस्तृत विवरण के लिए https://t.co/gLaiHpHGYw?amp=1
स्वास्थ्य एवं परिवार कल्याण मंत्रालय
कोविड-19 टीकाकरण अपडेट
राज्यों/केंद्र शासित प्रदेशों को टीके की 56.81 करोड़ से अधिक खुराक प्रदान की गईं
राज्यों/केंद्र शासित प्रदेशों और निजी अस्पतालों के पास अब भी टीके की 2.89 करोड़ से अधिक खुराक उपलब्ध हैं, जिनका अभी इस्तेमाल किया जाना है
केंद्र सरकार पूरे देश में कोविड-19 टीकाकरण की रफ्तार तेज करने और दायरा बढ़ाने के लिए प्रतिबद्ध है। कोविड-19 टीके की व्यापक उपलब्धता से जुड़ा नया चरण 21 जून, 2021 से शुरू हुआ है। टीकाकरण अभियान के जरिये ज्यादा टीकों की उपलब्धता के साथ, राज्यों एवं केंद्र शासित प्रदेशों को टीकाकरण उपलब्धता की अग्रिम जानकारी देकर तेज किया गया है ताकि टीकों को लेकर राज्य और केंद्र शासित प्रदेश बेहतर योजना बना सकें और टीकों की आपूर्ति श्रृंखला सुव्यवस्थित की जा सके।
राष्ट्रव्यापी टीकाकरण अभियान के तहत भारत सरकार राज्यों और केंद्र शासित प्रदेशों को नि:शुल्क कोविड टीके उपलब्ध कराकर उनकी मदद कर रही है। सबको टीका उपलब्ध कराने से जुड़े कोविड-19 टीकाकरण अभियान के नए चरण के तहत केंद्र सरकार देश में टीका विनिर्माताओं द्वारा उत्पादित 75 प्रतिशत टीके खरीदेगी और उनकी राज्यों एवं केंद्र शासित प्रदेशों को  आपूर्ति करेगी।
|
|
टीके की खुराक
|
|

|
|
आपूर्ति
|
|
56,81,14,630
|
|
खपत
|
|
54,22,75,723
|
|
शेष उपलब्ध खुराक
|
|
2,89,47,890
भारत सरकार ने अब तक राज्यों/केंद्र शासित प्रदेशों को कोविड टीके की 56.81 करोड़ से अधिक खुराक  सभी स्रोतों के माध्यम से प्रदान की है।
आज सुबह आठ बजे उपलब्ध आंकड़े के अनुसार इनमें बर्बाद हुई खुराक सहित कुल 54,22,75,723 खुराक की खपत हुई है।
राज्यों/केंद्र शासित प्रदेशों और निजी अस्पतालों के पास अब भी टीके की 2.89 करोड़ से अधिक  खुराक उपलब्ध हैं जो बची हुई हैं, जिनका अभी इस्तेमाल किया जाना है।
प्रधानमंत्री कार्यालय
विश्व के तेल एवं गैस सेक्टर के कार्यकारी अधिकारियों और विशेषज्ञों के साथ प्रधानमंत्री की चर्चा
हमारा लक्ष्य भारत को तेल एवं गैस सेक्टर में आत्मनिर्भर बनानाः प्रधानमंत्री
प्रधानमंत्री ने भारत में तेल एवं गैस की खोज और इस सेक्टर के विकास के लिये मुख्य कार्यकारी अधिकारियों को आमंत्रित किया
उद्योग जगत के दिग्गजों ने ऊर्जा की सुगमता, सस्ती ऊर्जा और ऊर्जा सुरक्षा में सुधार के लिये सरकार द्वारा उठाये गये कदमों की सराहना की
प्रधानमंत्री श्री नरेन्द्र मोदी ने दुनिया के तेल एवं गैस सेक्टर के मुख्य कार्यकारी अधिकारियों और विशेषज्ञों के साथ वीडियो कॉन्फ्रेंसिंग के माध्यम से बातचीत की।
प्रधानमंत्री ने पिछले सात वर्षों के दौरान तेल एवं गैस सेक्टर में सुधार लाने के प्रयासों के बारे में विस्तार से चर्चा की, जिसमें तेल एवं गैस की खोज और लाइसेंस नीति, गैस विपणन, कोयले की खानों से मिलने वाली प्राकृतिक गैस, कोयले को गैस में परिवर्तित करने और हाल में इंडियन गैस एक्सचेंज में किये गये सुधार शामिल हैं। उन्होंने कहा कि ‘भारत को तेल एवं गैस सेक्टर में आत्मनिर्भर बनाने के लिये’ इस तरह के सुधार जारी रहेंगे।
तेल सेक्टर के विषय में बोलते हुये प्रधानमंत्री ने कहा कि ‘राजस्व’ बढ़ानेके बजाय ‘उत्पादन’ बढ़ाने पर ध्यान दिया जा रहा है। उन्होंने इस बात की भी चर्चा की कच्चे तेल की भंडारण सुविधा बढ़ाने की भी जरूरत है। उन्होंने आगे कहा कि देश में प्राकृतिक गैस की मांग तेजी से बढ़ रही है। उन्होंने मौजूदा गैस अवसंरचना और उसकी संभावनाओं का भी जिक्र किया, जिसमें पाइपलाइन, शहरी गैस वितरण और एलएनजी को दोबारा गैस में परिवर्तित करने वाले टर्मिनल जैसे विषय शामिल थे।
प्रधानमंत्री ने जिक्र किया कि 2016 से ऐसी बैठकों में जो सुझाव दिये जाते रहे हैं, वे तेल एवं गैस सेक्टर के सामने आने वाली चुनौतियों को समझने में बहुत सहायक रहे हैं। उन्होंने कहा कि भारत उदारता, आशावादिता और अवसरों की धरती हैतथा यहां नये विचारों, परिप्रेक्ष्यों और नवाचारों की अधिकता है। उन्होंने मुख्य कार्यकारी अधिकारियों और विशेषज्ञों को आमंत्रित किया वे भारत में तेल एवं गैस की खोज तथा इस सेक्टर के विकास के लिये भारत के साथ साझेदारी करें।
इस विमर्श में दुनिया भर से उद्योग जगत के दिग्गजों ने हिस्सा लिया। इनमें रोजनेफ्ट के अध्यक्ष एवं सीईओ डॉ. इगोर सेचिन; सऊदी आर्मको के अध्यक्ष एवं सीईओ श्री अमीन नासेर; ब्रिटिश पेट्रोलियम के सीईओ श्री बर्नार्ड लूनी; आईएचएस मार्किट के उपाध्यक्ष डॉ. डेनियल यर्गिन; श्लूमबर्जर लिमिटेड के सीईओ श्री ओलिवियर ली पेयुश; रिलायंस इंडस्ट्रीज लिमिटेड के अध्यक्ष एवं प्रबंध निदेशक श्री मुकेश अम्बानी; वेदांता लिमिटेड के अध्यक्ष श्री अनिल अग्रवाल और अन्य शामिल थे।
सभी मुख्य कार्यकारी अधिकारियों और विशेषज्ञों ने ऊर्जा की सुगमता, सस्ती ऊर्जा और ऊर्जा सुरक्षा में सुधार के लिये सरकार द्वारा उठाये गये कदमों की सराहना की। उन्होंने प्रधानमंत्री के नेतृत्व की प्रशंसा की कि उनके द्वारा निर्धारित दूरदर्शी और महत्वाकांक्षी उद्देश्य के जरिये भारत ने स्वच्छ ऊर्जा की तरफ कदम बढ़ा दिये हैं।उद्योग जगत के दिग्गजों ने कहा कि भारत स्वच्छ ऊर्जा प्रौद्योगिकी को तेजी से अपना रहा है और वह विश्व ऊर्जा आपूर्ति श्रृंखला को आकार देने में महत्वपूर्ण भूमिका निभा सकता है। उन सभी ने कहा कि ऊर्जा बदलाव को सतत और तर्कसंगत बनाना सुनिश्चित किया जाना चाहिये। उन्होंने स्वच्छ विकास और निरंतरता को और प्रोत्साहन देने के लिये अपने सुझाव और विचार भी रखे।
सूचना और प्रसारण मंत्रालय
शूटिंग के दौरान पूरी चाल शांत हो जाती थी : गधूल फिल्म के निर्देशक गणेश शेलर
(मैं उस चाल में बड़ा हुआ हूं जहां इस फिल्म की शूटिंग हुई है। चाल के कुछ अनुभवों का मैंने फिल्म में उपयोग किया है। पहले दिन से ही शूटिंग में हमें कई समस्याओं का सामना करना पड़ा परन्तु बाद में चाल के लोगों ने अच्छा सहयोग दिया। फिल्म की शूटिंग में सहायता देने के लिए पूरा चाल शांत हो जाता था। यह बातें निर्देशक गणेश शेलर ने आज आईएफएफआई 2019, पणजी, गोवा में अपनी फिल्म गधूल के बारे में एक संवाददाता सम्मेलन के दौरान कहीं।
सत्यजीत रे और उमेश कुलकर्णी मेरे पसंदीदा निर्देशक हैं। जब मैं बीएससी की परीक्षा दे रहा था तो मैंने फिल्म निर्माण में अपना भविष्य बनाना तय किया। मैंने अपनी बीएसई की पढ़ाई पूरी भी नहीं की और फिल्म निर्माण से जुड़ गया।
गणेश शेलर ने कहा कि एक साल मे मैंने पटकथा लिखी। सात दिनों में फिल्म की शूटिंग पूरी हुई। तीन-चार महीनों में पोस्ट प्रोडक्शन का काम समाप्त हुआ। फिल्म का बजट तीन लाख रुपए है। छह सहायक निर्देशकों ने फिल्म में पैसे लगाए हैं। मैंने अपने जिम के लिए क्राउड फंडिंग से धन एकत्रित किया है। जब फिल्म को कोलकाता फिल्म महोत्सव में सर्वश्रेष्ठ लघु फिल्म का पुरस्कार मिला तो फिल्म बजट की आधी राशि हमें मिल गई।
शेलर की यात्रा चार साल पहले शुरू हुई जब उन्होंने उमेश कुलकर्णी की कार्यशाला में भाग लिया। उन्हें फिल्म निर्माण की जानकारी मिली। मैंने पहली लघु फिल्म जोखड़ लिखी। 40 हजार रुपए के बजट में इस लघु फिल्म का निर्माण हुआ।
गधूल फिल्म के निर्माता स्वपनिल साराडे भवन निर्माण कला के क्षेत्र से आते हैं। उन्होंने कहा कि हम लोगों ने बिना किसी वापसी की संभावना के साथ काम किया। मैंने जोखिम उठाया। हमारी टीम अच्छी थी। टीम ने नि:शुल्क काम किया। प्रत्येक सदस्य बहुत उत्साहित था। कई समस्याएं आईं लेकिन अंत में हम सफल हुए।
साराडे ने वरिष्ठ अभिनेत्री स्मिता तांबे के समर्थन के प्रति आभार व्यक्त किया। वे एक वरिष्ठ अभिनेत्री हैं और हम लोग युवा थे। उन्होंने हमारे साथ 12 घंटों की शिफ्ट में काम किया और अंतिम दिन शिफ्ट 18 घंटे चली।
भविष्य के बारे में गणेश शेलर ने कहा कि मैं अभी एक लघु कथा लिख रहा हूं। मैं फीचर फिल्में भी बनाना चाहता हूं।
उन्होंने उभरते हुए फिल्म निर्माताओं से कहा कि उन्हें दृष्टि एवं विचार प्राप्त करने के लिए अपने स्वयं के जीवन को देखना चाहिए। युवा फिल्म निर्माताओं को फिल्म के साथ मानसिक तौर पर जुड़ना चाहिए।
सारांश
गधूल एक 14 साल के बेटे और उसकी मां की कहानी है। पिता की पुण्यतिथि पर हुई एक घटना से मां और बेटे के संबंध तनावपूर्ण हो जाते हैं।
प्रधानमंत्री कार्यालय
प्रधानमंत्री ने लोकमान्य बाल गंगाधर तिलक की जयंती पर श्रद्धा-सुमन अर्पित किए
प्रधानमंत्री श्री नरेन्द्र मोदी ने लोकमान्य बाल गंगाधर तिलक की जयंती के अवसर पर श्रद्धा-सुमन अर्पित किए।
उन्होंने कहा,“लोकमान्य तिलक को उनकी जयंती पर कोटि-कोटि नमन। देशभक्ति की भावना से ओतप्रोत वे एक ऐसे स्वतंत्रता सेनानी थे, जिन्होंने पूर्ण स्वराज के लिए अपना जीवन समर्पित कर दिया। कृतज्ञ राष्ट्र उनके योगदान को सदैव स्मरण करता रहेगा।”,
सड़क परिवहन एवं राजमार्ग मंत्रालय
श्री नितिन गडकरी ने ग्रीनफील्ड एक्सप्रेसवे/पहुंच नियंत्रित राजमार्गों की प्रगति की समीक्षा की
केंद्रीय सड़क परिवहन एवं राजमार्ग और एमएसएमई मंत्री श्री नितिन जे. गडकरी ने फ्लैगशिप कार्यक्रम भारतमाला परियोजना चरण-1 के तहत बनाए जा रहे 5 ग्रीनफील्ड एक्सप्रेसवे और 17 पहुंच नियंत्रित ग्रीनफील्ड राष्ट्रीय राजमार्गों से संबंधित निविदा आवंटन की स्थिति, बोली और पूर्व-निर्माण कार्यों की स्थिति की समीक्षा की। 8000 किलोमीटर लंबे इन 22 ग्रीनफील्ड परियोजनाओं पर 3.26 लाख करोड़ रुपये खर्च होंगे। इन सड़क परियोजनाओं के जरिए देश में औद्योगिक और एमएसएमई उत्पादों के उत्पादन और उनकी खपत के केंद्रों के बीच निर्बाध संपर्क प्रदान करने और लॉजिस्टिक क्षमता में सुधार की परिकल्पना की गई है। इसके अतिरिक्त इन सड़क परियोजनाओं से देश में यात्री और गुड्स यातायात की आवाजाही में भी तेजी आएगी।
एनएचएआई द्वारा पूर्व-निर्माण कार्यों विशेष रूप से भूमि अधिग्रहण, पर्यावरण मंजूरी/ वन मंजूरी, निविदा आवंटन की स्थिति, बोली और कार्य में आ रही बाधाओं की मौजूदा स्थिति पर एक विस्तृत प्रस्तुति मंत्री के समक्ष दी गई। उन्होंने जोर देते हुए कहा कि विभिन्न राज्य सरकारों से संबंधित मुद्दों को जल्दी से सुलझाया जाना चाहिए और जहां कहीं आवश्यक हो राज्यों से संबंधित विशिष्ट मामले को उनके स्तर पर उठाया जा सकता है। श्री गडकरी ने परियोजनाओं के पूरा होने के बाद समय पर उनके मोनेटाइजेशन के साथ-साथ आगामी राजमार्गों पर चलने वाले यात्रियों के लिए सुविधाओं को विकसित करने पर भी जोर दिया। उन्होंने निर्देश दिया कि विश्व स्तरीय हाईवे इन्फ्रास्ट्रक्चर विकसित करने के लिए कार्य की गुणवत्ता के साथ कोई समझौता किए बिना परियोजनाओं के आवंटन की लक्षित तिथियों और उसके पूरा होने की निर्धारित तिथियों का कड़ाई से पालन किया जाए । जिससे कार्य तय समय पर पूरा हो सके। सड़क परिवहन एवं राजमार्ग मंत्रालय के राज्य मंत्री जनरल  वी.के. सिंह  ने सुझाव दिया कि परियोजनाओं की प्रगति की नियमित समीक्षा की जानी चाहिए ताकि माननीय मंत्री द्वारा निर्धारित महत्वाकांक्षी लक्ष्यों को प्राप्त किया जा सके। समीक्षा के दौरान सड़क परिवहन एवं राजमार्ग मंत्रालय के सचिव श्री गिरिधर अरमाने, एनएचएआई के चेयरमैन डॉ. एस. एस. संधू, महानिदेशक  श्री आई. के. पांडे, और अन्य वरिष्ठ अधिकारी उपस्थित थे।
उप राष्ट्रपति सचिवालय
उपराष्ट्रपति ने श्री वेदांत देशिक की 750वीं जयंती के अवसर पर डाक टिकट जारी किए
हमारी इतिहास की किताबों को ऐसे महान सांस्कृतिक विभूतियों के जीवन पर प्रकाश डालना चाहिए
श्री वेदांत देशिक आध्यात्मिक गुरु से बढ़कर बहुमुखी प्रतिभा के व्यक्ति थे
श्री वेदांत देशिक के दर्शन की प्रमुख विशेषता समावेश की भावना है
भारत को ‘ज्ञान भूमि’ बनाने वाले व्यक्तियों के योगदान को समझने के लिए जागरूकता अभियान आयोजित करने चाहिए
उपराष्ट्रपति श्री एम. वेंकैया नायडू ने नई दिल्ली में श्री वेदांत देशिक की 750वीं जयंती के अवसर पर उनकी स्मृति में एक डाक टिकट जारी किया। उन्होंने कहा कि हमारी पाठ्यपुस्तकों को महान संतों तथा आध्यात्मिक विभूतियों के जीवन पर प्रकाश डालना चाहिए ताकि हमारे बच्चे मानवता, शांति और सद्भाव के आदर्शों को आत्मसात कर सकें।
श्री वेदांत देशिक श्रीवैष्णव परंपरा के सबसे प्रभावशाली संतों में से एक थे। उनकी स्मृति में डाक टिकट जारी करना उनके योगदान के प्रति एक श्रद्धांजलि है। इससे हमारी युवा पीढ़ी को उनके द्वारा बताए गए रास्ते पर चलने की प्रेरणा मिलेगी।
उपराष्ट्रपति ने श्री वेदांत देशिक को उच्च कोटि का विद्वान बताते हुए कहा कि उन्होंने संस्कृत, तमिल, प्राकृत और मणिप्रवलम भाषाओं में कविता, गद्य, नाटक, टिप्पणी, विज्ञान संबंधी लेख और दर्शन के सिद्धांतों की रचना की थी।
श्री नायडू ने कहा कि श्री वेदांत देशिक केवल आध्यात्मिक गुरु ही नहीं बल्कि वे एक वैज्ञानिक, गणितज्ञ, साहित्यकार, भाषाविद, सैन्य रणनीतिज्ञ भी थे।
उपराष्ट्रपति ने श्री वेदांत देशिक के दर्शन के बारे में कहा कि समावेश की भावना इसकी प्रमुख विशेषता है। किसी भी जाति और नस्ल का व्यक्ति वैष्णव संप्रदाय में शामिल हो सकता है। यह वास्तव में लोकतांत्रिक आंदोलन है जिसमें जाति विभेद को समाप्त किया।
श्री नायडू ने कहा कि श्री वेदांत देशिक मणिपादुका इंद्रप्रस्थ ट्रस्ट जैसे संगठन उनके संदेशों को युवाओं तक पहुंचाते रहेंगे। इस अवसर पर भारत के पूर्व महाधिवक्ता श्री मोहन पाराशरण, डाकविभाग के अपर महानिदेशक श्री विश्वपवन पति, दिल्ली तमिल संगम के महासचिव श्री आर. मुकुंदन, श्री वेदांत देशिक मणिपादुका इंद्रप्रस्थ ट्रस्ट के संस्थापक ट्रस्टी श्री आर श्रीरमन भी उपस्थित थे।
रक्षा मंत्रालय
भारत-इंडोनेशिया समन्वित गश्त अभियान के 39वें संस्करण का आयोजन
भारतीय नौसेना और इंडोनेशियाई नौसेना के बीच संचालित होने वाले इंडिया-इंडोनेशिया कोऑर्डिनेटेड पेट्रोल  का 39वां संस्करण 08 से 19 दिसंबर, 2022 तक आयोजित किया जा रहा है। भारतीय नौसेना के युद्धपोत  करमुक ने इंडोनेशिया के बेलावन में तैनाती से पूर्व ब्रीफिंग में भाग लिया। करमुक एक स्वदेश निर्मित मिसाइल कार्वेट है। गश्ती अभियान को 15 से 16 दिसंबर, 2022 तक अंतर्राष्ट्रीय समुद्री सीमा रेखा  के साथ आयोजित किया जाएगा और पोर्ट ब्लेयर में एक डीब्रीफ के साथ संपन्न होगा। आईएनएस करमुक के साथ, एल-58  और डोर्नियर मैरीटाइम पेट्रोल एयरक्राफ्ट गश्त गतिविधि में भाग लेंगे। इंडोनेशियाई पक्ष का प्रतिनिधित्व पट्टिमुरा क्लास कार्वेट के एक कप्तान केआरआई कट न्याक दीन करेंगे।
भारत सरकार के सागर दृष्टिकोण  के हिस्से के रूप में भारतीय नौसेना इस समुद्री इलाके की समुद्री सुरक्षा बढ़ाने के लिए हिंद महासागर क्षेत्र  में आने वाले देशों के साथ सक्रिय रूप से संलग्न रही है। वाणिज्यिक नौवहन, अंतर्राष्ट्रीय व्यापार एवं वैध समुद्री गतिविधियों के संचालन के लिए आईओआर के इस महत्वपूर्ण हिस्से को सुरक्षित तथा संरक्षित रखने के उद्देश्य से भारत और इंडोनेशिया वर्ष 2002 से साल में दो बार गश्ती अभ्यास कर रहे हैं। इस तरह के नौसैन्य सहयोग दोनों देशों की नौसेनाओं के बीच आपसी समझ व पारस्परिकता बढ़ाने में सहायता करते हैं। इन गतिविधियों से अवैध अप्रतिबंधित अनियमित  मछली पकड़ने, मादक पदार्थों की तस्करी, समुद्री आतंकवाद, सशस्त्र डकैती और समुद्री लूट को रोकने तथा उपद्रवियों को दबाने के उपायों की प्रक्रिया को सुविधाजनक व सरल बनाते हैं। यह आगे चलकर तस्करी, अवैध आप्रवासन की रोकथाम और समुद्र में तलाश तथा बचाव  अभियान के संचालन के लिए सूचना के आदान-प्रदान द्वारा परिचालन तालमेल को बढ़ाने में मदद करता है।
भारत और इंडोनेशिया के बीच पारंपरिक रूप से करीबी एवं मैत्रीपूर्ण संबंध रहे हैं, जिसमें गतिविधियों तथा बातचीत का एक व्यापक स्पेक्ट्रम शामिल है। इंडिया-इंडो कॉर्पैट का 39वां संस्करण दोनों देशों की नौसेनाओं के बीच समुद्री सहयोग को बढ़ाने और भारत तथा इंडोनेशिया के बीच मित्रता के मजबूत बंधन को और सुदृढ़ करने का प्रयास करता है।
पेट्रोलियम एवं प्राकृतिक गैस मंत्रालय
गृह मंत्री ने लद्दाख क्षेत्र के लिए तापमान के -30 डिग्री सेल्सियस होने की स्थिति में भी उपयोगी विंटर ग्रेड डीजल लॉन्च किया
विंटर ग्रेड डीजल की उपलब्धता से लद्दाख क्षेत्र में अत्यधिक सर्दी में पर्यटन और सुगम परिवहन व्यवस्था को बढ़ावा मिलेगा – जीवन सुगम्यता प्रोत्साहित करने की दिशा में बड़ा कदम
गृह मंत्री श्री अमित शाह ने आज लद्दाख क्षेत्र के लिए पहले विंटर ग्रेड डीजल बिक्री केन्द्र के शुभारंभ के अवसर पर आयोजित समारोह की अध्यक्षता की। इस अवसर पर केंद्रीय पेट्रोलियम तथा प्राकृतिक गैस और इस्पात मंत्री श्री धर्मेन्द्र प्रधान तथा लद्दाख के सांसद जैमयांग टिसेरिंग नामग्याल उपस्थित थे।
लद्दाख, करगिल, काजा तथा कीलोंग जैसे ऊंचे स्थानों पर मोटर चालकों को तापमान के -30 डिग्री सेल्सियस नीचे आने के कारण डीजल के जम जाने की समस्या का सामना करना पड़ता है। इंडियन ऑयल ने इस समस्या का अभिनव समाधान प्रस्तुत किया है। इंडियन ऑयल ने विंटर ग्रेड डीजल का उत्पादन किया है जो -33 डिग्री सेल्सियस की अत्यधिक सर्दी में भी नहीं जमता, जबकि सामान्य ग्रेड के डीजल के इस्तेमाल में कठिनाई होती है।
इस अवसर श्री अमित शाह ने लद्दाख को केंद्र शासित प्रदेश का दर्जा दिए जाने पर लद्दाख के लोगों को बधाई दी। लद्दाख को नया दर्जा दिए जाने से देश के अन्य भागों के बराबर क्षेत्र का समग्र विकास होगा और लोगों की समृद्धि आएगी।
गृह मंत्री ने कहा कि भारत सरकार ने बिजली, सौर ऊर्जा, शिक्षा और पर्यटन के क्षेत्र में लद्दाख के लिए अनुमानित 50,000 करोड़ रुपये के निवेश के साथ कई विकास परियोजनाओं की शुरुआत की है। उन्होंने कहा कि क्षेत्र की विशेष विकास आवश्यकताओं को ध्यान में रखते हुए भारत सरकार ने प्रावधान किया है कि संघ राज्य क्षेत्र लद्दाख के लिए बजट आवंटन समाप्त नहीं होगा ताकि स्थानीय प्रशासन को आवंटन का पूर्ण उपयोग करने में सक्षम बनाया जा सके। गृह मंत्री ने लद्दाख के लोगों को आश्वासन दिया कि वे माननीय प्रधान मंत्री श्री नरेंद्र मोदी के निर्णायक नेतृत्व में विकास की गति तेज होगी और लोग क्षेत्र का विकास देखेंगे।
इंडियन ऑयल के ग्राहक केंद्रित दृष्टिकोण पर प्रसन्नता व्यक्त करते हुए श्री धर्मेंद्र प्रधान ने कहा कि आज का दिन लद्दाख के लोगों के लिए एक महत्वपूर्ण दिन है क्योंकि उन्हें अब विशेष शीतकालीन-श्रेणी के डीजल की निर्बाध आपूर्ति मिलेगी और उनकी कठिनाइयां कम होंगी। कठोर सर्दी के महीनों में परिवहन और आवाजाही के लिए स्थानीय लोग कठिनाई का सामना करते हैं। इससे स्थानीय अर्थव्यवस्था के साथ-साथ क्षेत्र के पर्यटन को भी बढ़ावा मिलेगा। श्री प्रधान ने विशेष शीतकालीन ग्रेड डीजल को लॉन्च करने और लद्दाख क्षेत्र के लिए जीवनयापन में सहजता के लिए गृह मंत्री का आभार व्यक्त किया।
श्री प्रधान ने आश्वासन दिया कि माननीय प्रधान मंत्री श्री नरेंद्र मोदी के दूरदर्शी नेतृत्व और गृह मंत्री श्री अमित शाह के जन-कल्याणकारी प्रयासों के तहत संघ शासित क्षेत्र लद्दाख का चौतरफा विकास होगा।
गृह मंत्री और पेट्रोलियम मंत्री ने देश के विभिन्न हिस्सों में उपभोक्ताओं की ऊर्जा जरूरतों को पूरा करने के लिए इंडियन ऑयल टीम की सराहना की।